smcproject/ml-wiki-sentences huggingface dataset:
ഇവിടുത്തെ മണ്ണിൽ സ്വർണനിക്ഷേപം കണ്ടെത്തിയതിനു ശേഷം, കൂടുതൽ സ്വർണ്ണത്തിനായുള്ള തെരച്ചിലിനായും  ഖനനവും നടത്തുന്നതിനായി മൂവർസംഘം ഇവിട തുടരുവാൻ  തീരുമാനിച്ചു.
ഔബൺ മേഖലയിലെ എക്കൽ നിക്ഷേപത്തിലെ പ്ലേസർ ഖനനം വളരെ മികച്ചതായിരുന്നു.
ഖനന ക്യാമ്പ് ആദ്യം നോർത്ത് ഫോർക്ക് ഡ്രൈ ഡിഗ്ഗിംഗ്‍സ് എന്ന് അറിയപ്പെട്ടിരുന്നു.
ജോൺ എസ്. വുഡ് എന്നയാൾ ഇവിടെ തമ്പടിച്ച് ഒരു ക്യാബിൻ നിർമ്മിക്കുകയും മലയിടുക്കിനു സമീപം ഖനനം ആരംഭിക്കുകയും ചെയ്തതോടെ ഈ പേര് വുഡ്‍സ് ഡ്രൈ ഡിഗ്ഗിംഗ്‍സ് എന്നായിമാറി.
ഈ മേഖല താമസിയതെ ഒരു മൈനിംഗ് ക്യാമ്പായി വികസിപ്പിക്കുകയും 1849 ഓഗസ്റ്റിൽ ഈ പ്രദേശത്തിന് ഔദ്യോഗികമായി ഔബൺ എന്ന് പേരിടുകയും ചെയ്തു.
1850 ആയപ്പോഴേക്കും പട്ടണത്തിലെ ജനസംഖ്യ 1,500-ലേറെയായി വളർന്നു.
1851-ൽ പ്ലെയ്സർ കൗണ്ടി യുടെ ആസ്ഥാനമായി ഔബൺ തിരഞ്ഞെടുക്കപ്പെടുകയും ചെയ്തു.
സ്വർണ്ണഖനന പ്രവർത്തനങ്ങൾ ഔബൻ മലയിടുക്കിൽനിന്ന് ഇന്നത്തെ ഔബണ് എന്നറിയപ്പെടുന്ന സ്ഥലത്തേയ്ക്കു വ്യാപിച്ചു.
1865 കിഴക്ക് സക്രാമെന്റോയിൽ നിന്ന് ഉട്ടായിലെ ഒഗ്‍ഡെനിലൂടെ  നിർമ്മിക്കപ്പെട്ടതും ആദ്യ ട്രാൻസ് കോണ്ടിനന്റൽ റെയിൽറോഡിൻറെ പടിഞ്ഞാറൻ ശാഖയുമായ സെൻട്രൽ പസഫിക് റെയിൽറോഡ് ഔബോണിലെത്തി.
പത്തൊൻപതാം നൂറ്റാണ്ടിന്റെ മധ്യത്തിലുണ്ടായിരുന്ന വീടുകളും റീട്ടെയിൽ കെട്ടിടങ്ങളും പുനസ്ഥാപിച്ചു സംരക്ഷിക്കപ്പെട്ടിരിക്കുന്നു.
സ്വർണ്ണവേട്ടക്കാലത്തെ  ഏറ്റവും പഴയ ഫയർ സ്റ്റേഷനും പോസ്റ്റ് ഓഫീസുമെല്ലാം അതുപോല നിലനിൽക്കുന്നു.
സാധാരണ രീതിയിലുള്ള സ്വർണ്ണ ഖനന ഉപകരണങ്ങൾ, അതുപോലതന്നെ അമേരിക്കൻ ഇന്ത്യൻ, ചൈനീസ് കരകൌശല വസ്തുക്കൾ എന്നിവയും സന്ദർശകർക്ക് പ്ലെയ്സർ കൗണ്ടി മ്യൂസിയത്തിൽ കാണുവാൻ സാധിക്കും.
പ്രമുഖ സയൻസ് ഫിക്ഷൻ, ഫാന്റസി കവിയും എഴുത്തുകാരനുമായിരുന്ന ക്ലാർക്ക് ആഷ്ടൺ സ്മിത്തിന്റെ വീടും ജന്മസ്ഥലവുമായിരുന്നു ഔബണിലായിരുന്നു.
അദ്ദേഹത്തിൻറെ ഒരു സ്മാരകം പഴയ പട്ടണത്തിനു സമീപം സ്ഥിതിചെയ്യുന്നു.
അവലംബം ↑ ↑ Elected City Officials | Mayor and City Council Archived April 16, 2014, at the Wayback Machine .
↑ ↑ ↑ ↑ ↑ ↑ ↑
ഔറംഗബാദ് റെയിൽവേ സ്റ്റേഷൻ ഇംഗ്ലീഷ് വിലാസം https://ml.wikipedia.org/wiki/Aurangabad_railway_station
സെക്കുന്ദരാബാദ് – മന്മാദ് സെക്ഷനിൽ സ്ഥിതിചെയ്യുന്ന ഒരു റെയിൽവേ സ്റ്റേഷനാണ് ഔറംഗബാദ് റെയിൽവേ സ്റ്റേഷൻ .
സൗത്ത് സെൻട്രൽ റെയിൽവേ സോണിൻറെ നന്ദേട് ഡിവിഷനിൽ വരുന്ന റെയിൽവേ സ്റ്റേഷനാണ് ഇത്.
പ്രമുഖ നഗരങ്ങളായ ഹൈദരാബാദ് , ഡൽഹി , നിസാമുദ്ദീൻ, നാഗ്പൂർ , നാസിക് , പൂനെ , നന്ദേട് എന്നീ നഗരങ്ങളുമായി റെയിൽ കണക്ഷൻ ഉണ്ട്.
കണക്ഷൻ
ഔറംഗബാദിന് മുംബൈ, ഡൽഹി, ഹൈദരാബാദ്, നിസാമുദ്ദീൻ, നന്ദേട്, നാഗ്പൂർ, നാസിക്, പൂനെ തുടങ്ങിയ നഗരങ്ങളുമായി റെയിൽ കണക്ഷൻ ഉണ്ട്.
ഔറംഗബാദ് ജന ശദാബ്തി എക്സ്പ്രസ്സ്‌ ആണ് മുംബൈയിലേക്കുള്ള വേഗമാർന്ന ട്രെയിൻ.
അവലംബം ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) പുറത്തേക്കുള്ള കണ്ണികൾ Indian Railways website
ഐവാൻസ് ചൈൽഡ് ഹുഡ് ഇംഗ്ലീഷ് വിലാസം https://ml.wikipedia.org/wiki/Ivan%27s_Childhood
റഷ്യൻ സംവിധായകനായ ആന്ദ്രെ തർക്കോവ്സ്കി 1962  ൽ പുറത്തിറക്കിയ ചലചിത്രം.
രണ്ടാം  ലോകമഹായുദ്ധകാലത്തെ കഥയാണിത്.
പന്ത്രണ്ട് വയസുകാരനായ ഐവാന്റെ ഓർമ്മകളിലൂടെയാണ് സിനിമ പുരോഗമിക്കുന്നത്.
ആന്ദ്രേ തർകോവ്സ്കിയുടെ ആദ്യസിനിമയാണിത്.
തികച്ചും അപ്രതീക്ഷിതമായിട്ടാണ് ആന്ദ്രേ ത?
കോവ്‌സ്കി  തന്റെ ആദ്യഫീച്ചർ ചിത്രം സം വിധാനം ചെയ്യുന്നത്.
മുൻപ് തീരുമാനിച്ചുറപ്പിക്കപ്പെട്ട സം വിധായകൻ നീക്കം ചെയ്യപ്പെട്ടപ്പോൾ ആ ഒഴിവിലേക്ക് അദ്ദേഹം തികച്ചും അപ്രതീക്ഷിതമായി തിരഞ്ഞെടുക്കപ്പെടുകയായിരുന്നു.
രണ്ടാം  ലോകമഹായുദ്ധത്തിലെ റഷ്യൻ ജനതയുടെ പ്രതിരോധത്തിന്റെ കഥ പറയുന്ന ,വ്‌ലാഡിമീർ ബോഗോമൊളേവിന്റെ 'ഐവാൻ' എന്ന കഥയെ ആസ്പദമാക്കി തിരക്കഥ  രചിച്ചത് മിഖൈൽ പാപാവ ആണ്.
കഥാ സംഗ്രഹം
ഈ സിനിമയിൽ ഒരു പന്ത്രണ്ട് വയസ്സുകാരനാണ് നായകൻ-ഐവാൻ.
യുദ്ധത്തിൽ നാസികളുടെ ആക്രമണത്തിൽ അമ്മയും അച്ഛനും കുഞ്ഞനുജത്തിയും കൊല്ലപ്പെട്ട അനാഥനാണവൻ.
റഷ്യൻ പട്ടാളത്തിലെ ചില ഓഫീസർമാരാണ് അവന്റെ രക്ഷാകർത്താക്കൾ.
കേണലായ ഗ്രിയാസ്നോവ് ഐവാന് പിത്രു തുല്യനാണ്.
കിഴക്കൻ യുദ്ധ മുന്നണിയിൽ ജെർമൻ സഖ്യസേനയുമായി പൊരുതുകയാണവർ.
ഐവാനെ പഠിപ്പിക്കാനയക്കാൻ അവർ ശ്രമിക്കുന്നുണ്ട്.
പക്ഷേ ഐവാൻ പട്ടാളത്തോടൊപ്പം നാസികളോട് പൊരുതുവാനുള്ള തീരുമാനത്തിലാണ്.
അവന്റെ പ്രായത്തിന്റെയും മെലിഞ്ഞുണങ്ങിയ ശരീര പ്രക്രുതത്തിന്റെയും ആനുകൂല്യമുപയോഗിച്ച്- ശത്രുപാളയത്തിൽ നുഴഞ്ഞ്കയറി  രഹസ്യങ്ങൾ ചോർത്തുന്ന ചാരപ്പണി ചെയ്യുകയാണവൻ.
The character of Ivan is a 12-year-old boy who has lost the innocence expected of a child his age.
In the sequence of German air strike, he explicitly says: "I'm not afraid."
Kholin hugging Masha over a trench.
This particular picture may as well symbolize need for help in hard times.
അവിശ്വസനീയമാം വിധം കെടുതികൾക്കും നാശനഷ്ടങ്ങൾക്കും കാരണമായ ലക്ഷക്കണക്കിനു മനുഷ്യർ മരിക്കുന്നതിനും അനാഥരാകുന്നതിനും കാരണമായ മഹായുദ്ധം ഒറ്റ യുദ്ധരംഗം പോലുമില്ലാതെയാണ് ഈ സിനിമയിൽ അവതരിപ്പിക്കപ്പെടുന്നത്.
ശാന്തവും ലളിതവും ആഹ്ലാദകരവുമായ ഒരു കുട്ടിക്കാലം ഐവാനും  ഉണ്ടാ യിരുന്നു.
തന്റെ കുട്ടിക്കാലവും ആത്യന്തികമായി സ്വന്തം ജീവിതം തന്നെയും അപഹരിക്കപ്പെട്ടതിന്റെ വേദനയിൽ യുദ്ധമുഖത്തു നിന്നുള്ള ഐവാന്റെ സ്വപ്നങ്ങൾ,ഓർമ്മകൾ,യുദ്ധം തരിപ്പണമാക്കിയ നിഷ്കളങ്കരായ കുട്ടികളുടെ ലോകവും തമ്മിലുള്ള വൈരുദ്ധ്യം ഇവയിലാണ് സിനിമ ഊന്നുന്നത്.
പ്രതികരണം
തർക്കോവ്‌സ്കിയുടെ സിനിമകളിൽ ഏറ്റവും പ്രദർശനവിജയം നേടിയത് ഐവാൻസ് ചൈൽഡ് ഹുഡ് ആണ്.
എന്നാൽ തർക്കോവ്‌സ്കി ഈ ചിത്രത്തിന്റെ കാര്യത്തിൽ പൂർണത്യപ്തൻ ആയിരുന്നില്ല.
ധാരാളം ചലച്ചിത്രകാരന്മാരും ബുദ്ധിജീവികളും ഈ സിനിമയെ പ്രകീർത്തിച്ച് എഴുതിയിട്ടു്.
ഇറ്റാലിയൻ പത്രമായ ഘ'ഡിശമേ യിൽ എഴുതിയ ലേഖനത്തിൽ ഴാങ് പോൾ സാർത്ര് പറയുന്നു,അദ്ദേഹം കണ്ടത്തിൽ  വച്ചേറ്റവും മനോഹരമായ സിനിമ ഐവാൻസ് ചൈൽഡ് ഹുഡ് ആണെന്ന്.
വിഖ്യാത ചലച്ചിത്രകാരൻ ഇംഗ്മർ ബർഗ്മാൻ ഈ സിനിമയെ കുറിച്ച് ഇങ്ങനെ പറയുന്നു:
തർക്കോവ്‌സ്കിയുടെ ആദ്യചിത്രത്തെ ഞാൻ കത്തെിയത് ഒരു അത്ഭുതം പോലെയായിരുന്നു.
താക്കോൽ എനിക്കു നൽകപ്പെട്ടിട്ടില്ലാത്ത  ഒരു മുറിയുടെ മുന്നിൽ ഞാൻ നിൽക്കുകയാണ് എന്ന് ഞാൻ പെട്ടെന്ന് മനസ്സിലാക്കി.
തർക്കോവ്‌സ്കി സ്വതന്ത്രമായും സുഖകരമായും ചലിച്ചിരുന്ന അത് ഞാൻ പലപ്പോഴും കയറണം എന്നാഗ്രഹിച്ചിരുന്ന മുറിയായിരുന്നു.
` അവാർഡുകൾ
ഒട്ടേറെ അവാർഡുകൾ നേടി ഈ സിനിമ.
അന്താരാഷ്ട്രതലത്തിൽ ഒട്ടേറേ പ്രശംസ നേടി തർകോവ്‌സ്കി ഈ ചിത്രത്തിലൂടെ.
വെനീസ് ഫിലിം ഫെസ്റ്റിവൽ1962 : ഗോൾഡൻ ലയൺ സാൻഫ്രാൻസിസ്‌കോ അന്താരാഷ്ട്ര ഫിലിം ഫെസ്റ്റിവൽ1962:ഗോൾഡൻ ഗേറ്റ് അവാർഡ്
പുറത്തേക്കുള്ള കണ്ണികൾ Ivan's Childhood ഇന്റർനെറ്റ് മൂവി ഡാറ്റാബേസിൽ ഐവാൻസ് ചൈൽഡ് ഹുഡ് ഓൾമുവീയിൽ The short story Ivan by Vladimir Bogomolov (in Russian) Jean Paul Sartre's Article on Ivan's Childhood ക്ലോസപ്പ്
ഐവി ഉഛെ ഒകോറോങ്ക്വോ ഇംഗ്ലീഷ് വിലാസം https://ml.wikipedia.org/wiki/Ivy_Uche_Okoronkwo
നൈജീരിയൻ പോലീസിലെ ഡെപ്യൂട്ടി ഇൻസ്പെക്ടർ ജനറൽ ഓഫ് പോലീസ് (ഡിഐജി) ആയിരുന്നു ഐവി ഒച്ചെ ഒകോറോങ്ക്വോ.
അന്നത്തെ പോലീസ് ഇൻസ്പെക്ടർ ജനറൽ ഹാഫിസ് റിംഗിമിന്റെ രണ്ടാമത്തെ കമാൻഡും അവർ ആയിരുന്നു.
2010 ഒക്ടോബർ 5 ചൊവ്വാഴ്ച നൈജീരിയൻ പോലീസിൽ ഡി.ഐ.ജിയായി നിയമിതയായപ്പോൾ, ഒരു ഡി.ഐ.ജിയായി നിയമിതയായ ആദ്യ വനിതയായി.
അസിസ്റ്റന്റ് ഇൻസ്പെക്ടർ ജനറൽ ഓഫ് പോലീസ് (എ.ഐ.ജി) ആയിരുന്നപ്പോൾ സോൺ 7 മേധാവിയായി നിയമിക്കപ്പെട്ടപ്പോൾ, ഒരു കമാൻഡിന് നേതൃത്വം നൽകിയ ആദ്യത്തെ വനിതാ ഓഫീസർ കൂടിയായിരുന്നു അവർ.
നൈജീരിയയിലെ എകിറ്റി സ്റ്റേറ്റിന്റെ ചുമതലയുള്ള പോലീസ് കമ്മീഷണർ (സിപി) ആയിരുന്നപ്പോൾ, നൈജീരിയൻ പോലീസിന്റെ സ്റ്റേറ്റ് കമാൻഡിന്റെ തലവനായി നിയമിതയായ ആദ്യത്തെ വനിതാ പോലീസ് ഓഫീസർ കൂടിയായിരുന്നു അവർ.
വിദ്യാഭ്യാസവും കരിയറും
നൈജീരിയയിലെ അബിയ സ്റ്റേറ്റിലെ അരോചുക്വുവിലെ സ്വദേശിയാണ് ഐവി ഒക്കോറോൺക്വോ.
1978 ഓഗസ്റ്റ് 1 ന് കേഡറ്റ് അസിസ്റ്റന്റ് സൂപ്രണ്ടായി നൈജീരിയൻ പോലീസിൽ ചേർന്നു.
നൈജീരിയൻ പോലീസിൽ ചേരുന്നതിന് മുമ്പ് 1977-ൽ സരിയയിലെ അഹ്മദു ബെല്ലോ സർവകലാശാലയിൽ സോഷ്യോളജി / ക്രിമിനോളജിയിൽ ബിരുദം നേടി.
നൈജീരിയയിൽ സ്റ്റേറ്റ് കമാൻഡിന്റെ തലവനായ ആദ്യത്തെ വനിതാ പോലീസ് കമ്മീഷണറായി (സിപി) ഐവി ഒക്കോറോൻക്വോയെ നിയമിച്ചു.
2005 ഡിസംബർ 28 നാണ് അവരെ എകിറ്റി സ്റ്റേറ്റ് പോലീസ് കമ്മീഷണറായി നിയമിച്ചത്.
ഫോഴ്‌സ് ആസ്ഥാനമായ അബുജയിൽ പോലീസ് സഹകരണ ചുമതലയുള്ള CP ആയിരുന്നു അവർ.
അസിസ്റ്റന്റ് ഇൻസ്പെക്ടർ ജനറൽ ഓഫ് പോലീസ് (എ.ഐ.ജി) റാങ്കിലേക്ക് സ്ഥാനക്കയറ്റം നൽകി സോൺ 7 കമാൻഡ് അബുജയുടെ തലവനായി.
ഫെഡറൽ ക്യാപിറ്റൽ ടെറിട്ടറി, നൈജർ സ്റ്റേറ്റ്, കടുന സംസ്ഥാനങ്ങൾ ഉൾപ്പെടെ 3 സ്റ്റേറ്റ് കമാൻഡുകളുടെ മേൽനോട്ടം അവർ വഹിക്കുന്നു.
നൈജീരിയൻ പോലീസിൽ ഒരു സോണൽ കമാൻഡിന് നേതൃത്വം നൽകിയ ആദ്യ വനിതയായി.
2010 ഒക്ടോബർ 5 ചൊവ്വാഴ്ച ഐവി ഒകോറോൻക്വോയെ ഡെപ്യൂട്ടി ഇൻസ്പെക്ടർ ജനറൽ ഓഫ് പോലീസ് ആയി നിയമിച്ചു.
ഇൻസ്പെക്ടർ ജനറൽ ഓഫ് പോലീസ് ഹാഫിസ് റിംഗിമിന്റെ രണ്ടാം കമാൻഡായും അവരെ നിയമിച്ചു.
നൈജീരിയ പൊലീസിൽ ഡെപ്യൂട്ടി ഇൻസ്പെക്ടർ ജനറലായി നിയമിതയായ ആദ്യ വനിതാ ഉദ്യോഗസ്ഥയായി.
2012 ജനുവരി 25 ന് പ്രസിഡന്റ് ഗുഡ്‌ലക്ക് ജോനാഥൻ അബുജയിലെ ഡിഐജി പോൾ 2 ഐ / സി ഫോഴ്‌സ് ഹെഡ്ക്വാർട്ടേഴ്സായിരുന്ന ശ്രീമതി ഐവി ഉഛെ ഒകോറൻക്വോ ഉൾപ്പെടെയുള്ള എല്ലാ ഡെപ്യൂട്ടി ഇൻസ്പെക്ടർ ജനറൽ ഓഫ് പോലീസ് റിട്ടയർമെന്റിനും അംഗീകാരം നൽകി.
മുഹമ്മദ് ഡിക്കോ അബുബക്കറിനെ പുതിയ പോലീസ് ഇൻസ്പെക്ടർ ജനറലായി നിയമിച്ചതിനെത്തുടർന്ന് അവർ വിരമിച്ചു.
ഐവി ഒക്കോറോൻക്വോയുടെ ജൂനിയർ റാങ്കുകാരനുമായിരുന്നു അവർ.
സേനയുടെ തലവനായി റാങ്കിൽ താഴെയുള്ള ഒരു ഉദ്യോഗസ്ഥനെ നിയമിക്കുമ്പോൾ ഏതെങ്കിലും മുതിർന്ന ഉദ്യോഗസ്ഥൻ വിരമിക്കുന്നത് നൈജീരിയൻ പോലീസിനിടയിൽ പതിവാണ്.
ഐവി കോംപ്റ്റൺ-ബർണെറ്റ്
ഡെയിം ഐവി കോംപ്റ്റൺ-ബർണെറ്റ് , DBE ( /ˈkʌmptən/ ; ജീവിതകാലം: 5 ജൂൺ 1884 – 27 ആഗസ്റ്റ് 1969) ഒരു ഇംഗ്ലീഷ് നോവലിസ്റ്റായിരുന്നു.
നോവലുകളുടെ യഥാർത്ഥ പതിപ്പുകളിൽ ഐ. കോംപ്റ്റൺ-ബർണെറ്റ് എന്ന പേരുപയോഗിച്ചിരുന്നു.
അവരുടെ “മദർ ആൻറ് സൺ” എന്ന നോവലിന് 1955 ൽ ജയിംസ് ടെയ്റ്റ് ബ്ലാക്ക് മെമ്മോറിയൽ പ്രൈസ് ലഭിച്ചിരുന്നു.
അവരുടെ രചനകളിൽ സംഭാഷണത്തിനു കൂടുതൽ പ്രാധാന്യം കൊടുക്കുകയും വിക്ടോറിയൻ കാലഘട്ടത്തിൻറെ അവസാനത്തിലുള്ള കുടുബജീവിതങ്ങളെയോ അല്ലെങ്കിൽ എഡ്വേർഡിയൻ  ഇടത്തരം കുടുംബജീവിതങ്ങളെ കേന്ദ്രീകരിച്ചുള്ളതോ ആയ രചനകളായിരുന്നു നിർവ്വഹിച്ചിരുന്നത്.
1947 ൽ പ്രസിദ്ധീകരിക്കപ്പെട്ട “ Manservant and Maidservant ” അവരുടെ ഏറ്റവും ഉത്തമകൃതിയായി വിലയിരുത്തപ്പെടുന്നു.
പുസ്തകങ്ങളുടെ പട്ടിക 2 അവലംബം
ഐവി റോസ് ഐവി റോസ്
ഒരു അമേരിക്കൻ ബിസിനസ് ഇഗ്സിക്യൂട്ടിവും ആഭരണശിൽപ്പിയുമാണ് ഐവി റോസ് (Ivy Ross) .
2016 ജൂലൈ മുതൽ ഇവർ ഗൂഗിളിന്റെ ഹാഡ്‌വെയർ ഡിസൈൻ വിഭാഗത്തിൽ വൈസ് പ്രസിഡണ്ടാണ്.
2014 മെയ് മുതൽ ഇവർ ഗൂഗിളിൽ ജോലിചെയ്തുവരുന്നു.
ഹാഡ്‌വെയർ വിഭാഗം വൈസ് പ്രസിഡണ്ട് ആവുന്നതിനുമുന്നേ ഗൂഗിൾ X -ൽ ഗൂഗിൾ ഗ്ലാസ് വിഭാഗം ഇവർ നയിച്ചിരുന്നു.
വാഷിംഗ്‌ടൺ ഡി സിയിലെ സ്മിത്‌സോണിയൻ അടക്കം 12 അന്താരാഷ്ട്ര മ്യൂസിയങ്ങളിൽ റോസിന്റെ ആഭരണഡിസൈൻ നിത്യമായി പ്രദർശിപ്പിച്ചിട്ടുണ്ട്.
അംഗീകൃതകലാരംഗത്തുനിന്നു വിജയകരമായി ബിസിനസ് രംഗത്തെത്തിയ അപൂർവ്വം വ്യക്തിത്വങ്ങളിൽ ഒരാളായ റോസ് ഒരു കീനോട്ട് സ്പീക്കർ കൂടിയാണ്.
പലബോർഡുകളിലും അംഗമായ ഇവർ കലാലോകത്ത് ഒരു ക്രിയേറ്റീവ് വിഷനറി ആയി അറിയപ്പെടുന്നു.
ഐവറി ഗൾ ഇംഗ്ലീഷ് വിലാസം https://ml.wikipedia.org/wiki/Ivory_gull
പഗോഫില ജനുസ്സിലെ ചെറിയ കടൽക്കാക്കകളുടെ ഒരേ ഒരു സ്പീഷീസാണ് ഐവറി ഗൾ (Pagophila eburnea) ഉയർന്ന ആർട്ടിക് മേഖലയിലും ഗ്രീൻലാൻറ് , വടക്കേ അമേരിക്ക , യുറേഷ്യ എന്നിവിടങ്ങളിലൂടെ ഇതിൻറെ വിതരണ ശൃംഖല വ്യാപിച്ചിരിക്കുന്നു.
ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ ഇതിനെ ഭീഷണി നേരിടുന്നവയുടെ വിഭാഗത്തിൽ വർഗ്ഗീകരിച്ചിരിക്കുന്നു.
അവലംബം കൂടുതൽ വായനയ്ക്ക് പുറം കണ്ണികൾ Wikimedia Commons has media related to Pagophila eburnea .
Video and audio recordings of the Ivory Gull Archived 2019-04-03 at the Wayback Machine .
, Macaulay Library, Cornell Lab of Ornithology Ivory Gull in California Ivory Gull information and Photos in California Satellite tracking of Greenland Ivory Gulls Oiseaux Photos, illustrations, map.
FGBOW Photos on Flickr Avibase
ഐവാക്കി നദി ഇംഗ്ലീഷ് വിലാസം https://ml.wikipedia.org/wiki/Iwaki_River
ജപ്പാനിലെ പടിഞ്ഞാറൻ അമോറി പ്രിഫെക്ചർ കടന്നുപോകുന്ന ഒരു നദിയാണ് ഐവാക്കി നദി.
102 കിലോമീറ്റർ (63 മൈൽ) നീളവും 2,544 ചതുരശ്ര കിലോമീറ്റർ (982 ചതുരശ്ര മൈൽ) ഡ്രെയിനേജ് ഏരിയയും കാണപ്പെടുന്നു.
1964 ലെ റിവർസ് ആക്റ്റ് പ്രകാരം ഇവാകിയെ ക്ലാസ് 1 നദിയായി നിശ്ചയിച്ചിട്ടുണ്ട്.
ഇത് ജപ്പാനീസ് കര, അടിസ്ഥാന സൗകര്യ, ഗതാഗത, ടൂറിസം മന്ത്രാലയമാണ് കൈകാര്യം ചെയ്യുന്നത്.
അമോറി പ്രിഫെക്ചറിലെ ഏറ്റവും നീളമേറിയ നദിയാണ് ഇവാക്കി നദി.
വലിയ തോതിലുള്ള നെല്ല്, ആപ്പിൾ ഉൽപാദനത്തിനുള്ള ജലസേചന സ്രോതസ്സാണിത്.
ഫുകുഷിമ ഡൈചി ന്യൂക്ലിയർ പവർ പ്ലാന്റിന്റെ വടക്ക് ഭാഗത്തുള്ള ടഹോകു മേഖലയിലെ ഇവാക്കി നദി, ഫുകുഷിമ ഡൈചി ആണവ ദുരന്തത്തെത്തുടർന്ന് റേഡിയോ ആക്ടീവ് വസ്തുക്കൾ ഇന്നും നശിക്കാതെ കിടക്കുന്നു.
സിസിയം -134, സീസിയം -137 എന്നിവയ്‌ക്കായുള്ള പരിശോധന നടത്തുകയും ദ്വിമാസ അടിസ്ഥാനത്തിൽ പ്രസിദ്ധീകരിക്കുകയും ചെയ്യുന്നു.
ഐവാക്കി നദിയുടെ ഉറവിടം ഷിറിക്കാമി-സാൻചി മേഖലയിലെ ഗൺമോറി പർവതത്തിലാണ് (987 മീറ്റർ (3,238 അടി)), പർവതനിരകളില്ലാത്ത, കന്യക വനത്തിന്റെ വിസ്തൃതമായ അക്കിറ്റ , അമോറി എന്നീ പ്രിഫെക്ചറുകളിൽ വ്യാപിച്ചിരിക്കുന്നു.
നദി ഒരു ചെറിയ പർവ്വത അരുവിയായി കിഴക്കോട്ട് ഒഴുകുന്നു.
തുടർന്ന് നിരവധി പോഷകനദികളുമായി ചേർന്ന് മനോഹരമായ മിയ മലയിടുക്ക് രൂപം കൊള്ളുന്നു.
ഇവാകി നദിയുടെ മുകൾ ഭാഗത്താണ് വിവിധോദ്ദേശ്യമുള്ള മിയ ഡാം സ്ഥിതി ചെയ്യുന്നത്.
ഹിരോസാക്കി നഗരത്തിൽ നദി കുത്തനെ വടക്കോട്ട് തിരിയുന്നു.
സുഗാരു പെനിൻസുലയുടെ പടിഞ്ഞാറൻ തീരത്തുള്ള ജാസൻ തടാകത്തിലേക്ക് ഒഴുകുന്നതിനുമുമ്പ് നദി വിശാലമായ സുഗരു സമതലത്തിലൂടെ കടന്നുപോകുന്നു.
അവിടെ അസീഷി, ഹിറ, എന്നീ നദികൾ ചേരുന്നു.
ജാസൻ തടാകത്തിലെ ഇവാകി നദിയുടെ നദീമുഖം മിറ്റോഗുച്ചി എന്നാണ് അറിയപ്പെടുന്നത്.
ടൊവാഡ-ഹച്ചിമന്തൈ നാഷണൽ പാർക്ക് , സുഗരു ക്വാസി-നാഷണൽ പാർക്ക് , അഞ്ച് പ്രിഫെക്ചറൽ പാർക്കുകൾ എന്നിവയുടെ ഭാഗമായി ഇവാക്കി നദിയുടെ ഭാഗങ്ങൾ സംരക്ഷിച്ചിരിക്കുന്നു.
പോഷകനദികൾ അൻമോൺ നദി ( 暗門川 , Anmon-gawa ) ഒസാവ നദി ( 大沢 , Ōsawa-gawa ) യുനോസാവ നദി ( 湯ノ沢川 , Yunosawa-gawa ) തയാക്കി നദി ( 大秋川 , Taiaki-gawa ) സോമ നദി ( 相馬川 , Sōma-gawa ) അസീഷി നദി ( 浅瀬石川 , Aseishi-gawa ) ഹിരാ നദി ( 平川 , Hira-gawa ) റ്റു നദി ( 十川 , To-gawa ) കനഗി നദി ( 金木川 , Kanagi-gawa ) ചരിത്രം ആദ്യകാല ചരിത്രം
ജൊമോൻ കാലഘട്ടത്തിന്റെ (ക്രി.മു. 14,000 - 300) ഇവാകി നദി നിരവധി ഗ്രാമങ്ങളെ സംരക്ഷിച്ചിരുന്നു.
നിരവധി ഷെൽ കുന്നുകൾ ഇതിന് തെളിവാണ്.
ആദ്യകാല ചരിത്രത്തിലുടനീളം ഈ നദി "സുഗരു സമതലത്തിന്റെ മാതാവ്" ആയി കണക്കാക്കപ്പെട്ടിരുന്നു.
വിശാലമായ വടക്കൻ മുത്സു പ്രവിശ്യയിൽ സ്ഥിതിചെയ്യുന്ന ഇവാക്കി നദി പ്രദേശം ഹിയാൻ കാലഘട്ടത്തിൽ (794 - 1185) കേന്ദ്രസർക്കാരിന്റെ നിയന്ത്രണത്തിലായി.
ഇന്നത്തെ ഇവേറ്റ് പ്രിഫെക്ചറിലെ ഹിരൈസുമി ആസ്ഥാനമായുള്ള നോർത്തേൺ ഫുജിവാര വംശജർ ഇന്നത്തെ ഗോഷോഗവാരയിലെ തോസ തുറമുഖത്തിന്റെ സമ്പന്നമായ വ്യാപാരം നിയന്ത്രിച്ചു.
ഹിയാൻ കാലഘട്ടത്തിൽ ജപ്പാന്റെ ഭൂരിഭാഗത്തിന്റെയും നിയന്ത്രണം നഷ്ടപ്പെട്ടിട്ടും, ദർബാർ മുത്സുവിൽ ഒരു പരിധിവരെ സൈനിക സാന്നിധ്യം നിലനിർത്തി.
വടക്കൻ ഫുജിവാരയെ മിനാമോട്ടോ നോ യൊറിറ്റോമോയും (1147 - 1199) കാന്റോ മേഖലയിലെ വംശജരും കീഴടക്കിയപ്പോൾ ഇവാകി നദി പ്രദേശം കാമാകുര ഷോഗുനേറ്റിന്റെ നേരിട്ടുള്ള നിയന്ത്രണത്തിലായി.
കാമകുര കാലഘട്ടത്തിന്റെ മധ്യത്തോടെ അകിത വംശജർ കൃഷിയിടങ്ങൾ, ഇവാക്കി നദിയിലെ കൃഷി, ഐനുമായുള്ള വ്യാപാരം എന്നിവയോടെ ഈ പ്രദേശം ഭരിച്ചു.
1340-ൽ തോസ തുറമുഖം ഒരു വലിയ സുനാമിയിൽ നശിപ്പിക്കപ്പെട്ടു.
സെൻഗോകു കാലഘട്ടത്തിൽ (1467–1573) അക്കിത വംശത്തെ നാൻബു വംശജർ പരാജയപ്പെടുത്തി.
ഇവാകി നദിക്കരയിൽ പ്രത്യേകിച്ച് ഹിരോസാക്കി കോട്ട പോലുള്ള നിരവധി കോട്ടകൾ നിർമ്മിക്കപ്പെട്ടു.
എഡോ കാലഘട്ടം
എഡോ കാലഘട്ടത്തിന്റെ തുടക്കത്തിൽ (1603 - 1868) ടോകുഗാവ ഷോഗുനേറ്റ് ഇവാക്കി നദി പ്രദേശത്ത് വേഗത്തിൽ സ്ഥിരത സ്ഥാപിച്ചു.
ജപ്പാനിലുടനീളം കാർഷിക ഉൽ‌പാദനം വർദ്ധിപ്പിക്കുന്നതിനായി ടോക്കുഗാവ ഷോഗുനേറ്റ് നടത്തിയ ശ്രമത്തിന്റെ ഭാഗമായാണ് ഇവാകി നദിയുടെ ഗതി തിരിച്ചുവിടുകയും കാർഷിക മേഖലയ്ക്കായി വികസിപ്പിക്കുകയും ചെയ്തത്.
അവലംബം പുറത്തേക്കുള്ള കണ്ണികൾ 岩木川: ライブカメラ (in Japanese) Live camera views of the Iwaki River at locations along the course of the river.
Updated every 30 minutes.
Japanese Ministry of Land, Infrastructure, Transport and Tourism.
ഐവറി കോസ്റ്റ് ദേശീയ ഫുട്ബോൾ ടീം ഇംഗ്ലീഷ് വിലാസം https://ml.wikipedia.org/wiki/Ivory_Coast_national_football_team ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
അന്താരാഷ്ട്ര തലത്തിലും അസോസിയേഷൻ തലത്തിലും ഐവറി കോസ്റ്റിനെ പ്രതിനിധാനം ചെയ്യുന്ന ടീം ആണ് ഐവറി കോസ്റ്റ് ദേശീയ ഫുട്ബോൾ ടീം .
ഐവറി ത്രോൺ: ക്രോണിക്കൽസ് ഓഫ് ദ ഫാമിലി ഓഫ് ട്രാവൻകൂർ
തിരുവിതാംകൂറിലെ അവസാനത്തെ സ്ത്രീഭരണാധികാരിയായിരുന്ന മഹാറാണി റീജൻറ് സേതുലക്ഷ്മിബായിയെ കേന്ദ്രബിന്ദുവാക്കി  'മനു എസ് പിള്ള '  രചിച്ച കൃതിയാണ് ' ഐവറി ത്രോൺ: ക്രോണിക്കൽസ് ഓഫ് ദ ഫാമിലി ഓഫ് ട്രാവൻകൂർ' .
രാജകുടുംബത്തിലേക്ക് ദത്തെടുക്കപ്പെട്ട് ഏകാന്തമായ ബാല്യത്തിലൂടെയും പുസ്തകങ്ങൾക്കിടയിലെ കൗമാരത്തിലൂടെയും കടന്ന് പ്രത്യേക സാഹചര്യത്തിൽ ഭരണം ഏറ്റെടുത്തു.
കുടുംബത്തിലും പുറത്തും പല വെല്ലുവിളികളും നേരിട്ടപ്പോഴും തന്റെ ആദർശങ്ങളിലും വിശ്വാസങ്ങളിലും ഉറച്ചു നിന്നു.
ഒടുവിൽ കൊട്ടാരവും രാജ്യവും ഉപേക്ഷിച്ച് ബാംഗ്ലൂരിൽ തികച്ചും സാധാരണക്കാരിയായ കുടുംബിനിയായി ജീവിച്ചു മരിച്ചു.
അഞ്ചാം വയസ്സിൽ ആറ്റിങ്ങൽ റാണിയായി ജീവിതമാരംഭിച്ച സീനിയർ റാണി, ശ്രീ പത്മനാഭദാസ ശ്രീമൂലം തിരുനാൾ മഹാരാജാവിന്റെ നാട് നീങ്ങലിനെത്തുടർന്ന് തിരുവിതാം കൂറിന്റെ ഭരണം ഏഴു വർഷം ഏറ്റെടുക്കുന്നതും, വിവിധ കർമ്മ പരിപാടികളിലൂടെ കഴിവ് തെളിയിക്കുന്നതും ഗാന്ധിജിയുടെ തന്നെ പ്രശംസയേറ്റുവാങ്ങുന്നതും ഈ ഗ്രന്ഥത്തിൽ ചർച്ച ചെയ്യുന്നു.
ക്രിസ്ത്യൻ ജനസംഖ്യ വർദ്ധനവിനോടൊപ്പം ഹിന്ദു ജനസംഖ്യ കുറവിനെ ഭയന്നും, വിശാല ഹിന്ദു ഐക്യം ലക്ഷ്യമിട്ടും ജൂനിയർ മഹാറാണിയും രാജാവും ദിവാൻ സർ സിപി രാമസ്വാമി അയ്യരും നടത്തിയ രാഷ്ട്രീയ തീരുമാണെന്ന് ഈ ഗ്രന്ഥത്തിൽ സൂചിപ്പിക്കുന്നുണ്ട്.
വിവർത്തനം
ദന്തസിംഹാസനം തിരുവിതാകൂർ രാജവംശത്തിന്റെ അതിശയകരമായ നാൾവഴികൾ എന്ന പേരിൽ മലയാളത്തിലേക്ക്  ഈ ഗ്രന്ഥം പ്രസന്ന കെ. വർമ്മ വിവർത്തനം ചെയ്തിട്ടുണ്ട്.
ഐവാൻ സതർലാൻഡ് ഇംഗ്ലീഷ് വിലാസം https://ml.wikipedia.org/wiki/Ivan_Sutherland
ഇന്ററാക്ടീവ് കമ്പ്യൂട്ടർ ഇൻറർഫേസിന്റെ വികസനത്തിൽ പങ്ക് വഹിച്ചയാളാണ് ഐവാൻ സതർലാൻഡ് (ജനനം മെയ് 16, 1938) .
ഒരു അമേരിക്കൻ കമ്പ്യൂട്ടർ ശാസ്ത്രജ്ഞനും ഇന്റർനെറ്റ് പയനിയറുമാണ്, കമ്പ്യൂട്ടർ ഗ്രാഫിക്സിന്റെ ഒരു തുടക്കക്കാരനായി പരക്കെ കണക്കാക്കപ്പെടുന്നു.
മൾട്ടി മീഡിയ അധിഷ്ഠിതമായ കമ്പ്യൂട്ടർ ഇന്റർ ഫേസുകൾക്ക് ആശയപരമായ അടിത്തറപാകിയത് സതർലാൻഡ് ആണ്.
വിർച്ച്വൽ റിയാലിറ്റി, ഓഗ്മെൻറ്ഡ് റിയാലിറ്റി എന്നിവയുടെ സ്രഷ്ടാക്കളിൽ ഒരാളും സതർലാൻഡാണ്.
കമ്പ്യൂട്ടർ ഗ്രാഫിക്‌സിലെ അദ്ദേഹത്തിന്റെ ആദ്യകാല പ്രവർത്തനങ്ങളും 1970-കളിൽ യൂട്ടാ സർവകലാശാലയിൽ ഡേവിഡ് സി. ഇവാൻസുമായി ആ വിഷയത്തിൽ അദ്ധ്യാപനം നടത്തുകയും, ഈ രംഗത്തെ മുൻഗാമികളായിരുന്നു.
സതർലാൻഡും ഇവാൻസും ആ കാലഘട്ടത്തിലെ അവരുടെ വിദ്യാർത്ഥികളും ആധുനിക കമ്പ്യൂട്ടർ ഗ്രാഫിക്‌സിന്റെ നിരവധി അടിസ്ഥാനങ്ങൾ വികസിപ്പിച്ചെടുത്തു.
കമ്പ്യൂട്ടറുകളുമായുള്ള മനുഷ്യരുടെ സംവേദനം എളുപ്പമാക്കാനുള്ള “സ്കെച്ച് പാഡ്” എന്ന പ്രോഗ്രാം രചിക്കുകയുണ്ടായി, ഡഗ്ലസ് എംഗൽബർട്ടിന് ഓൺലൈൻ(oN-Line)സംവിധാനം നിർമ്മിക്കാൻ പ്രചോദനമായത് ഈ പ്രോഗ്രാമായിരുന്നു.
പേഴ്സണൽ കമ്പ്യൂട്ടറുകളിൽ ഗ്രാഫിക്കൽ യൂസർ ഇന്റർഫേസിന്റെ മുൻഗാമിയായ സ്കെച്ച്പാഡിന്റെ കണ്ടുപിടുത്തത്തിന് 1988-ൽ അസോസിയേഷൻ ഫോർ കമ്പ്യൂട്ടിംഗ് മെഷിനറിയിൽ നിന്ന് ട്യൂറിംഗ് അവാർഡ് അദ്ദേഹത്തിന് ലഭിച്ചു.
നാഷണൽ അക്കാദമി ഓഫ് എഞ്ചിനീയറിംഗിലും നാഷണൽ അക്കാദമി ഓഫ് സയൻസസിലും മറ്റ് പല പ്രധാന അവാർഡുകളിലും അദ്ദേഹത്തിന് ലഭിച്ചിട്ടുണ്ട്.
2012-ൽ "കമ്പ്യൂട്ടർ ഗ്രാഫിക്സ്, ഇന്ററാക്ടീവ് ഇന്റർഫേസുകൾ എന്നിവയുടെ വികസനത്തിലെ മുൻ‌നിര നേട്ടങ്ങൾക്ക്" നൂതന സാങ്കേതികവിദ്യയിൽ ക്യോട്ടോ അവാർഡ് അദ്ദേഹത്തിന് ലഭിച്ചു.
സതർലാൻഡിന്റെ പിതാവ് ന്യൂസിലൻഡിൽ നിന്നുള്ളയാളായിരുന്നു; അദ്ദേഹത്തിന്റെ അമ്മ സ്കോട്ട്ലൻഡിൽ നിന്നുള്ള ആളായിരുന്നു.
കുടുംബം തന്റെ പിതാവിന്റെ കരിയറിനായി ഇല്ലിനോയിസിലെ വിൽമെറ്റിലേക്കും പിന്നീട് ന്യൂയോർക്കിലെ സ്കാർസ്‌ഡെയ്‌ലിലേക്കും മാറി.
ബെർട്ട് സതർലാൻഡ് അദ്ദേഹത്തിന്റെ ജ്യേഷ്ഠനായിരുന്നു.
ഇവാൻ സതർലാൻഡ് കാർനെഗി ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദവും കാൽടെക്കിൽ നിന്ന് ബിരുദാനന്തര ബിരുദവും,1963-ൽ ഇഇസിഎസ്(EECS)-ൽ കീഴിൽ ഉള്ള എംഐടി(MIT)യിൽ നിന്ന് പിഎച്ച്ഡിയും നേടി.
1962-ൽ എംഐടിയിൽ ആയിരിക്കുമ്പോൾ സതർലാൻഡ് സ്കെച്ച്പാഡ് കണ്ടുപിടിച്ചു.
സതർലാൻഡിന്റെ കമ്പ്യൂട്ടർ ഡ്രോയിംഗ് തീസിസിന്റെ മേൽനോട്ടം വഹിക്കാൻ ക്ലോഡ് ഷാനൺ ഒപ്പ് വെച്ചു.
അദ്ദേഹത്തിന്റെ തീസിസ് കമ്മിറ്റിയിലെ മറ്റുള്ളവർ മാർവിൻ മിൻസ്‌കി സ്റ്റീവൻ കൂൺസ് എന്നിവരാണ്.
സ്കെച്ച്പാഡ് കമ്പ്യൂട്ടറുകളുമായുള്ള ആശയവിനിമയത്തിന്റെ ഇതര രൂപങ്ങളെ സ്വാധീനിച്ച ഒരു നൂതന പ്രോഗ്രാമായിരുന്നു.
സ്കെച്ച്പാഡിന് സെഗ്‌മെന്റുകളും ആർക്കുകളും തമ്മിലുള്ള നിയന്ത്രണങ്ങളും നിർദ്ദിഷ്ട ബന്ധങ്ങളും, ആർക്കുകളുടെ വ്യാസവും ഉൾപ്പെടെ സ്വീകരിക്കാൻ കഴിയും, ഇതിന് തിരശ്ചീനവും ലംബവുമായ വരകൾ വരയ്ക്കാനും അവയെ രൂപങ്ങളിലേക്കും ആകൃതികളിലേക്കും സംയോജിപ്പിക്കാനും കഴിയും.
ഇവയും കാണുക വിവരസാങ്കേതികരംഗത്തെ പ്രശസ്തരുടെ പട്ടിക ‎ അവലംബം ↑ ↑ ↑ ↑
ഐവി ഇംഗ്ലീഷ് വിലാസം https://ml.wikipedia.org/wiki/Ivy
പടർന്നുകയറുന്ന വിവിധയിനം വള്ളിച്ചെടികളുടെ പൊതുവായ പേര്.
എന്നാൽ ഹെഡേറ (Hedera) ജനുസ്സിൽപ്പെട്ട ചെടികളെയാണ് മുഖ്യമായി ഈ പേരുകൊണ്ടുദ്ദേശിക്കുന്നത്.
ഇംഗ്ലീഷ് ഐവി (Ivy) എന്നു സാധാരണ അറിയപ്പെടുന്ന ഹെഡേറ ഹെലിക്സ് (Hedera helix) യൂറോപ്പിൽ സർ‌‌വസാധാരണമാണ്.
പുരാതന ഗ്രീക്കുകാരുടെയും റോമാക്കാരുടെയും കാലം മുതൽ തന്നെ ഇത് ഒരു അലങ്കാര സസ്യമെന്ന നിലയിൽ വളരെയധികം വിലമതിക്കപ്പെട്ടിരുന്നു.
ഇപ്പോൾ ഇത് ഭിത്തികളുടെയും പാറകളുടെയും മറ്റും ആവരണം എന്ന നിലയിൽ യു. എസ്സിൽ ധാരാളമായി വളർത്തപ്പെടുന്നു.
ഒരു നിത്യഹരിതസസ്യമായ ഇതിന്റെ തണ്ടിൽ, ചെടി ചെറുതായിരിക്കുമ്പോൾ, പറ്റിപിടിച്ചുകയറാൻ സഹായകമായ വായവ (aerial) വേരുകൾ ധാരാളമായുണ്ട്.
എന്നാൽ വളർച്ചയെത്തിയ ഐവിക്ക് കുറ്റിച്ചെടിയുടെ ഘടനയാണുള്ളത്.
വായവവേരുകൾ ഇവയിൽ കാണുകയില്ല.
പച്ചനിറത്തിലുള്ള ധാരാളം ചെറിയ പൂക്കൾ ചേർന്ന് കുടയുടെ ആകൃതിയുള്ള പൂങ്കുല ആയിത്തീരുന്നു.
ശരത്കാലത്താണ് പൂവിടൽ.
തുടർന്ന് വസന്തമാവുമ്പോഴേക്ക് കറുത്ത പഴങ്ങൾ ഉണ്ടാകുന്നു.
ഇംഗ്ലീഷ് ഐവി
ഇംഗ്ലീഷ് ഐവിയിൽത്തന്നെ വിവിധ ഇനങ്ങൾ ഉണ്ട്.
വെള്ള, മഞ്ഞ കടുംനിറങ്ങൾ എന്നിവ ചേർന്നു കാണപ്പെടുന്ന ഇലകളാണ് ഇവയുടേത്.
മതിലുകൾ, തോട്ടങ്ങൾ, തൂക്കിയിടുന്ന ചട്ടികൾ, ഗ്രീൻ‌‌ഹൗസുകൾ എന്നിവയിലെല്ലാം ഇംഗ്ലീഷ് ഐവിയുടെ വിവിധയിനങ്ങൾ നട്ടുവളർത്തപ്പെടുന്നു.
തണുപ്പുള്ളയിടങ്ങളിൽ തറയിലും ഇത് പടർത്താറുണ്ട്.
അതിശൈത്യത്തെ അതിജീവിക്കാൻ ഇവയിൽ പലതിനും കഴിയില്ല.
ജാപ്പനീസ് ഐവി
ബോസ്റ്റൺ അഥവാ ജപ്പനീസ് ഐവി (Parthenocissus tricuspidata) ചൈനയിലും ജപ്പാനിലും ആണ് കാണപ്പെട്ടിരുന്നത്.
ഇതിന് രണ്ടുതരം ഇലകളുണ്ട്; സാധാരണ കാണപ്പെടുന്ന മൂന്ന് ഇതളുകളുകളുള്ളവയും, ശരത്കാലമാവുന്നതോടെ തിളങ്ങുന്ന ചുവപ്പായി മാറുന്നവയും,  വടക്കേ അമേരിക്കയിൽ കെട്ടിടങ്ങളിലും മതിലുകളിലും പടർത്താനായി വളർത്തുന്ന ഏറ്റവും സാധാരണയിനമാണ് ഇത്.
ജർമൻ ഐവി
ജർമൻ ഐവി (Herniaria glabra), ഗ്രൗണ്ട് ഐവി (Nepeta glechoma), കെനിൽ‌‌വർത് ഐവി (Linaria cymbalaria), പോയ്സൺ ഐവി (Rhus toxicodendron) തുടങ്ങിയവ ഹെഡേറയുമായി യാതൊരു ബന്ധവുമില്ലാത്ത ഇനങ്ങളാകുന്നു.
ഇവയെല്ലാം തന്നെ പരസ്പരബന്ധമില്ലാത്ത സസ്യകുടുംബങ്ങളിൽ പെടുന്നവയാണുതാനും.
അവലംബം പുറംകണ്ണികൾ http://www.eastcheam.co.uk/ http://www.answers.com/topic/hedera-helix-1 Gardening Care Archived 2011-04-17 at the Wayback Machine .
കനോസാ നടത്തം ഇംഗ്ലീഷ് വിലാസം https://ml.wikipedia.org/wiki/Walk_to_Canossa കനോസായിൽ മാർപ്പാപ്പയുടെ മുൻപിൽ മാപ്പിരക്കുന്ന സമ്രാട്ട് - കാർളോ എമ്മാനുവേലിന്റെ ചിത്രം
വിശുദ്ധ റോമാസമ്രാട്ടായിരുന്ന ഹെൻറി നാലാമന് ക്രി.
1077 ജനുവരി മാസത്തിൽ, ജർമ്മനിയിലെ സ്പേയർ നഗരത്തിൽ നിന്ന് വടക്കൻ ഇറ്റലിയിൽ കനോസായിലെ കോട്ട വരെ ചെയ്യേണ്ടി വന്ന വന്ന യാത്രയും അതുമായി ബന്ധപ്പെട്ട ചരിത്ര സംഭവങ്ങളുമാണ് കനോസ നടത്തം (Walk to Canossa) അല്ലെങ്കിൽ കനോസാവഴി എന്നറിയപ്പെടുന്നത്.
ഹിൽഡെബ്രാൻഡ് എന്നു കൂടി അറിയപ്പെട്ട ഗ്രിഗോരിയോസ് ഏഴാമൻ മാർപ്പാപ്പയും സമ്രാട്ടുമായി, ഇരുവരുടേയും അധികാരസീമകളെ സംബന്ധിച്ചുണ്ടായ തർക്കത്തെ തുടർന്നാണ് ഹെൻറി നാലാമന് അപമാനകരമായ ഈ നടത്തത്തിൽ ഏർപ്പെടേണ്ടി വന്നത്.
മനസ്താപിയുടെ ചമയങ്ങളിൽ നഗ്നപാദനായി ആൽപ്സ് പർവതം താണ്ടി, മാർപ്പാപ്പ താവളമടിച്ചിരുന്ന കനോസയിലെ കോട്ടവാതിൽക്കലെത്തിയ സമ്രാട്ടിന് വാതിൽ തുറന്നുകിട്ടിയത് മഞ്ഞിനു മുകളിൽ മൂന്നു ദിവസത്തെ കാത്തിരിപ്പിനു ശേഷമാണ്.
യൂറോപ്യൻ ചരിത്രത്തിൽ രാഷ്ട്രീയാധികാരവും ക്രിസ്തുമതനേതൃത്വവുമായുള്ള ബന്ധത്തിന്റെ വികാസത്തിൽ ഒരു നിർണ്ണായക സംഭവമായി ഹെൻറി നാലാമന്റെ കനോസ നടത്തം കരുതപ്പെടുന്നു.
പത്തൊൻപതാം നൂറ്റാണ്ടിൽ ജർമ്മനിയുടെ ഏകീകരണത്തിനു മുൻകൈയ്യെടുത്ത് ആധുനികജർമ്മൻ രാഷ്ട്രത്തിന്റെ സ്രഷ്ടാവായിത്തീർന്ന ഓട്ടോ വോൺ ബിസ്മാർക്ക് കത്തോലിക്കാസഭയുമായുള്ള തർക്കത്തിനിടെ, "നാം ശരീരം കൊണ്ടോ മനസ്സു കൊണ്ടോ കനോസായിലേക്കു നടക്കില്ല" എന്നു ദേശവാസികൾക്കു ഉറപ്പു നൽകിയത്, ഹെൻറിയുടെ കനോസാ നടത്തം ഉണർത്തുന്ന സ്മരണകളേയും ആധുനിക കാലത്തു പോലും അതിനുള്ള പ്രതീകാത്മക പ്രസക്തിയേയും ഉദാഹരിക്കുന്നു.
സംഘർഷം പശ്ചാത്തലം കനോസായിലെ കോട്ടയുടെ നഷ്ടശിഷ്ടങ്ങൾ
മദ്ധ്യകാലകത്തോലിക്കാ സഭയിലെ ഏറ്റവും വലിയ രാഷ്ട്രതന്ത്രജ്ഞനും നയനിപുണനുമായിരുന്ന ഹിൽഡെബ്രാൻഡ്, മാർപ്പാപ്പാ ആകുന്നതിനു മുൻപ് 25 വർഷക്കാലം 8 മുൻഗാമികളുടെ കീഴിൽ സഭാഭരണത്തിൽ ഉന്നതപദവികൾ വഹിച്ചിരുന്നു.
1073-ൽ ഗ്രിഗോരിയോസ് ഏഴാമൻ എന്ന പേരിൽ അദ്ദേഹം മാർപ്പാപ്പ ആയത് സഭയിൽ സമൂലമായ പരിഷ്കാരങ്ങൾ വരുത്താനുള്ള പദ്ധതിയോടെ ആയിരുന്നു.
മെത്രാന്മാരേയും ആശ്രമാധിപന്മാരേയും പോലുള്ള സഭയിലെ പ്രാദേശിക അധികാരികളെ തെരഞ്ഞെടുക്കാനുള്ള സമ്രാട്ടിന്റെ പരമ്പരാഗതമായ അധികാരം ഇല്ലാതാക്കിക്കൊണ്ട് മാർപ്പാപ്പ വിളംബരം ഇറക്കിയതോടെയാണ് സംഘർഷം തുടങ്ങിയത്.
മെത്രാന്മാരും ആശ്രമാധിപന്മാരും മറ്റും ആത്മീയമായവയ്ക്കു പുറമേ ഒട്ടേറെ ഔദ്യോഗിക-സിവിൽ ചുമതലകളും സാമ്പത്തിക അധികാരങ്ങളും കൂടി കൈകാര്യം ചെയ്തിരുന്നതിനാൽ അവരുടെ നിയമത്തിന്മേലുള്ള നിയന്ത്രണം നഷ്ടപ്പെടുന്നത് സമ്രാട്ടിന്റെ അധികാരത്തെ കാര്യമായി ബാധിക്കുമായിരുന്നു.
അതിനാൽ,  നിയമനങ്ങളുടെ കാര്യത്തിൽ തനിക്കു മുൻപുള്ള സമ്രാട്ടുകൾക്കുണ്ടായിരുന്ന അധികാരം താൻ തുടർന്നു പ്രയോഗിക്കുമെന്ന നിലപാടിൽ ഹെൻറി ഉറച്ചുനിന്നു.
മാർപ്പാപ്പായുടെ വിളംബരത്തെ ധിക്കരിച്ച അദ്ദേഹം, ജർമ്മനിയിലെ വേംസ് നഗരത്തിൽ വിളിച്ചു ചേർത്ത സൂനഹദോസ് ഗ്രിഗോരിയോസ് ഏഴാമനെ സ്ഥാനഭ്രഷ്ടനാക്കി.
ജർമ്മനിയിൽ നിന്നുള്ള 25 മെത്രാന്മാരായിരുന്നു ആ സൂനഹദോസിൽ പങ്കേടുത്തത്.
1076-ലെ വലിയനോയമ്പു കാലത്തു റോമിൽ മാർപ്പാപ്പ വിളിച്ചു ചേർത്ത സൂനഹദോസിൽ പങ്കെടുത്ത ഇറ്റലിയിലും ഫ്രാൻസിലും നിന്നുള്ള 110 മെത്രാന്മാർ, സമ്രാട്ടിനെ സഭാഭ്രഷ്ടനും സ്ഥാനഭ്രഷ്ടനുമായി പ്രഖ്യാപിച്ചു.
ഒരു വർഷത്തിനകം ഹെൻറിയുടെ സഭാഭ്രഷ്ട് സ്ഥിരവും പിൻവലിക്കാനാകാത്തതും ആയിത്തീരുമെന്നു കൂടി മാർപ്പാപ്പ പ്രഖ്യാപിച്ചു.
മാർപ്പാപ്പായുടെ പലായനം
അതേസമയം, സൈന്യത്തിന്റെ സഹായത്തോടെ ഹെൻറി തന്നെ സ്ഥാനഭ്രഷ്ടനാക്കിയേക്കുമെന്ന് മാർപ്പാപ്പാ ഭയന്നു.
അതിനാൽ റോമിൽ നിന്നു വടക്കോട്ടു യാത്ര ചെയ്ത അദ്ദേഹം, ഉത്തര ഇറ്റലിയിൽ സമ്രാട്ടിന്റെ അധികാരസീമയിലുള്ള പ്രദേശങ്ങളിൽ തന്റെ ശക്തി മനസ്സിലാക്കാനും പുരോഹിതന്മാരേയും വിശ്വാസികളേയും സ്വന്തം ചേരിയിൽ കൊണ്ടു വരാനും ശ്രമിച്ചു.
ആധുനിക ഇറ്റലിയുടെ വടക്കൻ അതിർത്തിക്കടുത്ത് ഗ്രിഗോരിയോസ് ഏഴാമൻ, ടസ്കനിയിലെ പ്രഭ്വി മറ്റിൽഡായെ കണ്ടുമുട്ടി.
ഹെൻറിയുടെ ഭീഷണി ഭയപ്പെടേണ്ടാത്ത ഒരിടത്ത് അദ്ദേഹത്തെ എത്തിക്കാമെന്ന് മറ്റിൽഡാ ഉറപ്പു കൊടുത്തു.
തുടർന്ന് കനോസയിലെ മറ്റിൽഡയുടെ കോട്ടയിലേക്കു പോയ അവർ അതിൽ പ്രവേശിച്ചു കോട്ടവാതിൽ അടച്ചു.
ഹെൻറിയുടെ വഴി
മാർപ്പാപ്പായെ പിന്തുടരാൻ ജർമ്മനിയിലെ സ്പെയറിൽ നിന്നു തിരിച്ചു തെക്കോട്ടു യാത്ര ചെയ്ത ഹെൻറി അവിടങ്ങളിൽ തന്റെ നില പരുങ്ങലിലായിരിക്കുന്നതു തിരിച്ചറിഞ്ഞു.
സാധാരണ ജനങ്ങൾ അദ്ദേഹത്തെ പിന്തുണച്ചിരുന്നെങ്കിലും പ്രഭുവർഗം മാർപ്പാപ്പായുടെ പക്ഷത്തായിരുന്നു.
പുതിയൊരു സമ്രാട്ടിനെ തെരഞ്ഞെടുക്കുമെന്ന് അവർ ഭീഷണി മുഴക്കി.